钦定古今图书集成/理学汇编/学行典/第239卷 > 王君附
## 钦定古今图书集成/理学汇编/学行典/第239卷 > 王君附

按《广德州志》：“东郭有老人，家贫而业贱，僻居穷巷，体
无完衣，晨起汲水，见道傍遗囊，拾而归。俄闻徽商哗
讼，索于逆旅，老人曰：‘子遗囊于道，余得之，彼何咎’？”挈
而授之，约二百馀金，封识宛然，商德酬以半。老人曰：
“余无银，犹故我也，汝无银，将无归。且余得之而使人
受诬，非义也，故不为噫之人也。小人而君子者与！”或
以为：为善者丰于报，而老人无妻与子，奄奄以没，岂
报施有然有不然与？或曰：“老人名君，附王其姓也。”